钦定古今图书集成/方舆汇编/边裔典/第129卷 > 隋
## 钦定古今图书集成/方舆汇编/边裔典/第129卷 > 隋

### 文帝开皇十三年室韦遣使贡方物

按《隋书·文帝本纪》云云。按《契丹传》，契丹之类也。其
南者为契丹，在北者号室韦，分为五部，不相总一，所
谓南室韦、北室韦、钵室韦、深末怛室韦、大室韦。并无
君长，人民贫弱，突厥常以三吐屯总领之。南室韦在
契丹北三千里，土地卑湿，至夏则移向西北贷勃、欠
对二山，多草木，饶禽兽，又多蚊蚋，人皆巢居，以避其
患。渐分为二十五部，每部有馀“莫弗瞒咄”，犹酋长也。
死则子弟代立，嗣绝则择贤豪而立之。其俗丈夫皆
被发，妇人槃发，衣服与契丹同。乘牛车，籧篨为屋，如
突厥毡车之状。渡水则束薪为筏，或以皮为舟者；马
则织草为鞯，结绳为辔。寝则屈为屋，以籧篨覆上，移
则载行。以猪皮为席，编木为藉。妇女皆抱膝而坐。气
候多寒，田收甚薄。无羊，少马，多猪牛。造酒食啖与靺
鞨同俗。婚嫁之法，二家相许，婿辄盗妇将去，然后送
牛马为聘，更将归家，待有娠乃相随还舍。妇人不再
嫁，以为死人之妻，难以共居。部落共为大棚，人死则
置尸其上，居丧三年，年唯四哭。其国无铁，取给于高
丽。多貂。《南室韦》北行十一日至北室韦，分为九部落，
绕吐纥山而居。其部落渠帅号“乞引莫贺咄”，每部有
莫何弗三人以贰之。气候最寒，雪深没马。冬则入山，
居土穴中，牛畜多冻死。饶獐鹿，射猎为务，食肉衣皮。
凿冰，没水中而网射鱼鳖。地多积雪，惧陷坑阱，骑木
而行。俗皆捕貂为业，冠以狐貉，衣以鱼皮。又北行千
里，至钵室韦，依胡布山而住，人众多。北室韦不知为
几部落，用桦皮盖屋，其馀同北室韦。从《钵室韦》西南
四日行，至深末怛室韦，因水为号也。冬月穴居，以避
太阴之气。又西北数千里至大室韦，径路险阻，语言
不通，尤多貂及青鼠。《北室韦》时遣使贡献，馀无至者。